হাঁসাড়া ইউনিয়ন

হাঁসাড়া ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন। মুন্সিগঞ্জ জেলা ১৯৮৪ সালে ঢাকা জেলা থেকে বিভক্ত হয়ে গঠিত হয় এবং তখন থেকেই ইউনিয়নটি প্রশাসনিক কাঠামোর অংশ।
হাঁসাড়া ইউনিয়ন বাংলাদেশের ঢাকা বিভাগের মুন্সিগঞ্জ জেলার শ্রীনগর উপজেলার অন্তর্গত একটি গুরুত্বপূর্ণ ইউনিয়ন। এ ইউনিয়নের পূর্বে বীরতারা ইউনিয়ন, পশ্চিমে বাড়ৈখালী ইউনিয়ন, দক্ষিণে ষোলঘর ইউনিয়ন এবং উত্তরে কেয়াইন ইউনিয়ন অবস্থিত। ইউনিয়নের মোট আয়তন ১৫.২৯২ বর্গকিলোমিটার (৩,৭০৯ একর) এবং সর্বশেষ জনশুমারি ও গৃহগণনা ২০২২ অনুযায়ী এখানকার জনসংখ্যা ২২,৮০৮ জন এবং জনসংখ্যার ঘনত্ব প্রায় ১,৪৯২ জন প্রতি বর্গ কিলোমিটার। 
ইউনিয়নটিতে মোট তিনটি গ্রাম ও তিনটি মৌজা রয়েছে— হাঁসাড়া, লস্করপুর ও আলমপুর। প্রশাসনিক কার্যক্রম পরিচালনার জন্য ১৯৮৯ সালে হাঁসাড়া ইউনিয়ন পরিষদ ভবন প্রতিষ্ঠা করা হয়। ইউনিয়নের গুরুত্বপূর্ণ স্থাপনাগুলোর মধ্যে রয়েছে হাঁসাড়া কালী কিশোর স্কুল এন্ড কলেজ সংলগ্ন হাঁসাড়া ডাকঘর এবং হাঁসাড়া হাইওয়ে থানা।
হাঁসাড়া ইউনিয়নের ভৌগোলিক গুরুত্ব বহু গুণে বৃদ্ধি পেয়েছে কারণ ঢাকা-মাওয়া-ভাঙ্গা এক্সপ্রেসওয়ে ও সমান্তরাল রেলপথ ইউনিয়নের বুক চিড়ে অতিক্রম করেছে। ফলে এই ইউনিয়নটি ঢাকা ও মাওয়া এক্সপ্রেসওয়ের মধ্যবর্তী একটি কৌশলগত স্থান হিসেবে বিবেচিত। ঢাকা শহর থেকে হাঁসাড়া ইউনিয়নের দূরত্ব মাত্র ২০ কিলোমিটার, যা ইউনিয়নটিকে রাজধানীর সঙ্গে সহজ, দ্রুত এবং কার্যকর যোগাযোগের সুযোগ করে দিয়েছে।
যোগাযোগ ব্যবস্থার দিক থেকে হাঁসাড়া অত্যন্ত সুবিধাজনক। ইছাপুরা থেকে সিংপাড়া হয়ে বীরতারা ইউনিয়ন অতিক্রম করে চৌধুরী রোড দিয়ে সরাসরি হাঁসাড়া ইউনিয়নে যাতায়াত করা যায়। এছাড়া বাড়ৈখালী ইউনিয়ন ও শেখরনগর থেকে নিয়মিত বাস চলাচলের মাধ্যমে হাঁসাড়া হয়ে সহজেই ঢাকায় যাতায়াত সম্ভব। নিমতলা এবং শ্রীনগর উপজেলা সদর থেকেও সহজে হাঁসাড়ায় পৌঁছানো যায়।
এই ইউনিয়নের একটি উল্লেখযোগ্য ভৌগোলিক বৈশিষ্ট্য হলো— আড়িয়াল বিলের একটি অংশ এই ইউনিয়নের আওতাভুক্ত। ফলে এখানকার প্রাকৃতিক পরিবেশ ও জীববৈচিত্র্য অনেক সমৃদ্ধ এবং কৃষিনির্ভর জীবিকায় বিলটি গুরুত্বপূর্ণ ভূমিকা পালন করে। ইউনিয়নের ভেতর দিয়ে বিভিন্ন খাল ও জলাভূমি প্রবাহিত হওয়ায় সেচ ও মাছ চাষেও এটি সহায়ক ভূমিকা রাখে।
হাঁসাড়া ইউনিয়নের প্রধান তিনটি গ্রাম হলো হাঁসাড়া, লস্করপুর ও আলমপুর, যেগুলো ঐক্যবদ্ধভাবে ইউনিয়নের সামাজিক ও অর্থনৈতিক উন্নয়নে উল্লেখযোগ্য ভূমিকা রাখে।
এই প্রাকৃতিক সম্পদসমূহ ও ভৌগোলিক বৈশিষ্ট্যের কারণে হাঁসাড়া ইউনিয়ন মুন্সিগঞ্জ জেলার শিক্ষা, কৃষি ও পরিবেশ রক্ষায় একটি গুরুত্বপূর্ণ কেন্দ্র হিসেবে বিবেচিত।
২০২২ সালের জনগণনা অনুযায়ী, হাঁসাড়া ইউনিয়নের মোট জনসংখ্যা ২২,৮০৮ জন, যার মধ্যে ১০,৬৯৭ জন পুরুষ এবং ১২,১১১ জন মহিলা। মোট গৃহস্থালী সংখ্যা ৫,৫৮৬ টি। এদের মধ্যে সাধারণ গৃহস্থালী ৫,৫৫২ টি, প্রাতিষ্ঠানিক গৃহস্থালী ১২ টি এবং অন্যান্য গৃহস্থালী ২২ টি। এছাড়াও, ৩টি ভাসমান গৃহস্থালীতে মোট ৩ জন মানুষ বসবাস করেন।
হাঁসাড়া ইউনিয়নের শিক্ষাব্যবস্থা তুলনামূলকভাবে উন্নত। ২০২২ সালের জনশুমারি অনুযায়ী, ৭ বছর ও তদূর্ধ্ব জনগোষ্ঠীর মধ্যে গড় সাক্ষরতার হার ৮১.৪৪%। এর মধ্যে পুরুষের সাক্ষরতার হার ৮২.৪৩% এবং নারীর ৮০.৫৮%। ইউনিয়নের ৫ থেকে ২৯ বছর বয়সী মোট ছাত্রছাত্রীর সংখ্যা ৬,৩৪৯ জন; এর মধ্যে ৩,১৫৩ জন পুরুষ এবং ৩,১৯৬ জন নারী।
৫ বছর ও তদূর্ধ্ব জনগোষ্ঠীর শিক্ষাক্ষেত্র অনুযায়ী বণ্টন নিম্নরূপ:
হাঁসাড়া ইউনিয়নে মোট সাতটি সরকারি প্রাথমিক বিদ্যালয় রয়েছে:
বাংলাদেশের মুন্সিগঞ্জ জেলার শ্রীনগর উপজেলার হাঁসাড়া ইউনিয়নের হাঁসাড়া, লস্করপুর ও আলমপুর গ্রামসমূহে ধর্মীয়, সাংস্কৃতিক ও সামাজিক বৈচিত্র্যে সমৃদ্ধ একটি জনপদ। এ অঞ্চলে বহু বছর ধরে ইসলাম ও হিন্দুধর্মাবলম্বী জনগোষ্ঠী সহাবস্থানে বসবাস করে আসছেন। তাদের ধর্মীয় চর্চা, শিক্ষা ও সামাজিক আচার-অনুষ্ঠানের অংশ হিসেবে গড়ে উঠেছে অসংখ্য মসজিদ, মাদ্রাসা, ঈদগাহ মাঠ, মন্দির, কবরস্থান এবং শ্মশান। এসব প্রতিষ্ঠান শুধু ধর্মীয় চর্চার কেন্দ্র নয়, বরং সামাজিক সহাবস্থান ও ঐতিহ্যের ধারকও বটে।
হাঁসাড়া ইউনিয়নে মোট ৩২টি মসজিদ রয়েছে, যা ধর্মীয় কর্মকাণ্ড পরিচালনা এবং ইসলামি শিক্ষার প্রচার ও প্রসারে গুরুত্বপূর্ণ ভূমিকা পালন করে আসছে। এসব মসজিদে নিয়মিত নামাজ, জুমার খুতবা, ইসলামি আলোচনা ও ধর্মীয় শিক্ষার বিভিন্ন কার্যক্রম পরিচালিত হয়। মসজিদগুলো সাধারণত স্থানীয় জনগণের আর্থিক অনুদানে পরিচালিত হয় এবং এলাকাবাসীর সক্রিয় অংশগ্রহণে রক্ষণাবেক্ষণ করা হয়। ইউনিয়নের সামাজিক ও ধর্মীয় জীবনে এসব মসজিদের প্রভাব গভীর ও সুদূরপ্রসারী।
হাঁসাড়া ইউনিয়নে মোট ১০টি মাদ্রাসা রয়েছে, যা ধর্মীয় শিক্ষার প্রচার ও প্রসারে গুরুত্বপূর্ণ ভূমিকা পালন করে আসছে। এসব মাদ্রাসায় কুরআন, হাদীস, ফিকহ ও ইসলামি শিক্ষার বিভিন্ন শাখায় পাঠদান করা হয়। প্রতিষ্ঠানগুলো সাধারণত স্থানীয় জনগণের দানে পরিচালিত হয় এবং অনেক মাদ্রাসায় আবাসিক শিক্ষার ব্যবস্থাও রয়েছে। এ মাদ্রাসাগুলো ইউনিয়নের ধর্মীয় ও নৈতিক শিক্ষাব্যবস্থায় গুরুত্বপূর্ণ অবদান রাখছে।
হাঁসাড়া ইউনিয়নে মোট ৪টি ঈদগাহ মাঠ রয়েছে, যেখানে ঈদুল ফিতর ও ঈদুল আজহার জামাত নিয়মিতভাবে অনুষ্ঠিত হয়। এসব ঈদগাহ মাঠ স্থানীয় মুসলিম সম্প্রদায়ের ধর্মীয় আচার-অনুষ্ঠানের একটি গুরুত্বপূর্ণ অংশ হিসেবে বিবেচিত। প্রতিটি ঈদগাহ মাঠ স্থানীয় বাসিন্দাদের স্বতঃস্ফূর্ত অংশগ্রহণে পরিচালিত হয় এবং ঈদের দিনগুলোতে ধর্মীয় ভাবগাম্ভীর্যের সাথে ব্যবহার করা হয়।
হাঁসাড়া ইউনিয়নে মোট ৫টি কবরস্থান (গোরস্থান) রয়েছে, যেখানে স্থানীয় মুসলিম জনগোষ্ঠীর মৃতদেহ দাফনের ব্যবস্থা করা হয়। এসব কবরস্থান ইউনিয়নের বিভিন্ন গ্রামে অবস্থিত এবং এলাকাবাসীর সহযোগিতায় রক্ষণাবেক্ষণ করা হয়ে থাকে। ধর্মীয় ও সামাজিক গুরুত্ব বিবেচনায় কবরস্থানসমূহ স্থানীয় মানুষের জীবনধারার একটি অবিচ্ছেদ্য অংশ হিসেবে বিবেচিত।
হাঁসাড়া বাজার বাংলাদেশের মুন্সীগঞ্জ জেলার শ্রীনগর উপজেলার হাঁসাড়া ইউনিয়নের প্রধান বাণিজ্যিক কেন্দ্র। বাজারটি ঢাকা–মাওয়া এক্সপ্রেসওয়ে, হাঁসাড়া–বাড়ৈখালী সড়ক এবং স্থানীয় ধর্মীয় স্থাপনার সংযোগস্থলে অবস্থিত। দক্ষিণ পাশে সিএমবি জামে মসজিদ ও হিন্দু সম্প্রদায়ের একাধিক মন্দির রয়েছে যেখানে নিয়মিত কীর্তনের আয়োজন হয়। পশ্চিম পাশে একটি খোলা মাঠ রয়েছে, যেখানে যুবসমাজ খেলাধুলা করে থাকে। এই বাজারে কৃষিপণ্য, মাছ, শাকসবজি ও নিত্যপ্রয়োজনীয় দ্রব্যাদি ক্রয়-বিক্রয় হয়, যা স্থানীয় অর্থনীতির একটি গুরুত্বপূর্ণ কেন্দ্র।
হাঁসাড়া বাজারের অন্যতম বৈশিষ্ট্য হলো সক্রিয় মৎস্য আড়ৎ। এখানে আড়িয়াল বিল, পদ্মা নদী এবং আশপাশের জলাশয় থেকে প্রতিদিন তাজা মাছ সরবরাহ করা হয়। বিশেষ করে পদ্মার ইলিশ ও দেশি প্রজাতির মাছ যেমন ট্যাংরা, শিং, পুঁটি, রুই, কাতলা ইত্যাদি পাওয়া যায়। আড়ৎটি ফজরের নামাজের সময় শুরু হয় এবং সকালের মধ্যেই ক্রয়-বিক্রয় সম্পন্ন হয়। এখান থেকে ঢাকাসহ দেশের বিভিন্ন অঞ্চলে মাছ সরবরাহ করা হয়।
আলমপুর বাজার হাঁসাড়া বাজারের পশ্চিমে হাঁসাড়া–বাড়ৈখালী সড়কের পাশে অবস্থিত একটি মাঝারি আকারের বাজার। এটি আড়িয়াল বিল সংলগ্ন হওয়ায় প্রতিদিন ভোরে দেশি মাছ এবং মৌসুমি শাকসবজি এখানে সরবরাহ করা হয়। পশ্চিম পাশে বাড়ৈখালী ইউনিয়ন পরিষদ অবস্থিত। বাজারটি স্থানীয় কৃষি ও মৎস্যপণ্য বিপণনের একটি গুরুত্বপূর্ণ কেন্দ্র।
হাঁসাড়া কালী কিশোর স্কুল এন্ড কলেজ মুন্সীগঞ্জ জেলার শ্রীনগর উপজেলার একটি ঐতিহ্যবাহী শিক্ষাপ্রতিষ্ঠান। এটি ১৮৭৯ সালের ২৬ মে জমিদার কালী কিশোর সেন চৌধুরী কর্তৃক প্রতিষ্ঠিত হয়। তিনি বিদ্যালয়ের জন্য তার ব্যক্তিগত সম্পত্তি উইল করেন। ১৯১৫ সালে এটি কলকাতা বিশ্ববিদ্যালয়ের স্বীকৃতি লাভ করে এবং ২০১৪ সালে কলেজে রূপান্তরিত হয়। বর্তমানে তিনতলা বিশিষ্ট ভবন, ছয়টি পুকুর, একটি খেলার মাঠ, বিজ্ঞানাগার, কম্পিউটার ল্যাব, পাঠাগার ও নামাজঘরসহ একটি পূর্ণাঙ্গ ক্যাম্পাস রয়েছে। শিক্ষার্থীরা নিয়মিতভাবে বিভিন্ন প্রতিযোগিতায় অংশগ্রহণ করে।
আলম গাজীর দরগা হাঁসাড়া ইউনিয়নের একটি ঐতিহাসিক ধর্মীয় স্থান। এটি হাঁসাড়ার দরগা নামেও বেশ পরিচিত। হযরত শাহ আলম গাজী ১৭২১ সালে ইসলাম প্রচারের উদ্দেশ্যে এই অঞ্চলে আগমন করেন এবং এখানে একটি মাজার প্রতিষ্ঠা করেন। দরগার পাশে একটি বৃহৎ দিঘি রয়েছে। জনশ্রুতি অনুসারে, পূর্বে বিবাহের সময় প্রয়োজনীয় সামগ্রী দরগা থেকে সরবরাহ করা হতো।
তারা মসজিদ হাঁসাড়া ইউনিয়নের ৭নং ওয়ার্ডে অবস্থিত একটি প্রাচীন ধর্মীয় স্থাপনা। ১৮১২ সালে নির্মিত এই মসজিদের মিনারটি শ্রীনগর উপজেলার সর্ববৃহৎ মিনার হিসেবে পরিচিত। পূর্বে অনেক দূর-দূরান্ত থেকে মুসল্লিরা এখানে জুমার নামাজ আদায় করতে আসতেন।
পালের বাড়ি একটি প্রাচীন হিন্দু স্থাপত্যনির্ভর ভবন, যা পাল বংশীয় একটি প্রভাবশালী পরিবারের ঐতিহ্য বহন করে। এর নির্মাণশৈলীতে ব্রিটিশ আমলের প্রভাব রয়েছে। বাড়িটির উচ্চ ছাদ, খোদাইকৃত কাঠের দরজা-জানালা এবং প্রশস্ত বারান্দা এখনও ঐতিহাসিক স্মারক হিসেবে টিকে আছে। এটি ঐতিহ্যবাহী ধর্মীয় ও সাংস্কৃতিক কর্মকাণ্ডের কেন্দ্রস্থল ছিল।
২০২২ সালের জনশুমারি অনুযায়ী হাঁসাড়া ইউনিয়নের মোট জনসংখ্যা ছিল ২২,৮০৮ জন; এর মধ্যে পুরুষ ১০,৬৯৭ জন এবং নারী ১২,১১১ জন। ইউনিয়নে মোট গৃহস্থালী সংখ্যা ছিল ৫,৫৮৬টি। গৃহস্থালীগুলোর বণ্টন নিচে দেওয়া হলো:
গড় গৃহস্থালী সদস্য সংখ্যা ছিল ৪.১১ জন।
ইউনিয়নের ধর্মীয় বণ্টন নিচে উপস্থাপিত হলো:
১৫ বছর বা তদূর্ধ্ব জনগণের মধ্যে বৈবাহিক অবস্থার বিবরণ: